Rolands Freimanis

**Rolands Freimanis** (dzimis  Gulbenē) ir latviešu basketbolists, spēlē spēka uzbrucēja vai centra pozīcijā. Bijis Latvijas basketbola izlases dalībnieks. 2025. gadā pārstāv Kataras klubu *[[Al-Rayyan (basketbols)|Al-Rayyan]]*.

## Karjera
R. Freimanis ir dzimis Gulbenē, bet jau pirmsskolas vecumā pārcēlies uz Rīgu, kur arī sācis trenēties basketbolā. Pirmā trenere Anita Jandāle A. Kraukļa VEF basketbola skolā.

Pieaugušo basketbola karjeru sācis Latvijas komandās Rīgas "Juniors", ASK Rīga un VEF Rīga, bet pēc tam daudzas sezonas aizvadījis ārvalstu klubos, spēlējot Spānijā, Itālijā, Igaunijā, Krievijā, Ukrainā, Turcijā, Grieķijā, Francijā un Polijā. Bijis Igaunijas čempions un vairākkārtējs Polijas kausa ieguvējs.

2009. gadā viņa līgumu ar VEF Rīga izpirka Spānijas ACB līgas klubs *[[CB Sevilla]]*, un viņš spēlēja fārmklubā *[[Qalat Cajasol]]*. Spēlējis vairākas sezonas Spānijā, augstākajā līgā pavadot vien neilgu laiku *[[Lagun Aro GBC]]* sastāvā. Pirms 2012.—2013. gada sezonas viņš pievienojās Itālijas A sērijas klubam *[[Montegranaro]]*

2013. gadā viņš pārcēlās uz Ukrainas klubu Južnijas "Khimik". R. Freimanim bija laba sezona "Khimik" sastāvā, kas ietvēra Eirokausu ceturtdaļfinālu pirmo reizi klubu vēsturē, kā arī iekļūšanu Ukrainas līgas finālā. Viņš izrādīja arī lojalitāti klubam, paliekot komandā, neskatoties uz Krievijas iebrukumu Ukrainā.

2014. gada augustā pēc vasaras aizvadīšanas ar Latvijas izlasi R. Freimanis pievienojās Spānijas ACB līgas komandas *[[Vitorijas "Saski Baskonia"|Baskonia]]* pirmssezonas treniņnometnei. 30. oktobrī viņš parakstīja līgumu ar Igaunijas čempionu Tallinas "Kalev/Cramo". "Kalev/Cramo" komandā viņš VTB līgā vidēji guva 18,9 punktus un izcīnīja 6,4 atlēkušās bumbas spēlē. Pēc lieliskā snieguma viņa līgumu izpirka Krievijas klubs Kazaņas "Uniks", ar kuru parakstīja līgumu 2015. gada 23. janvārī. Nākamajā sezonā viņš atkal atgriezās Igaunijā, vēlreiz parakstot līgumu ar "Kalev/Cramo". Sezonas beigās viņš kļuva par Igaunijas čempionu un tika nosaukts par finālu MVP. 2017.—2018. gada sezonu R. Freimanis pavadīja Turcijas līgas komandā no Gaziantepas.

2018. gada augustā viņš pievienojās Grieķijas basketbola līgas komandai *[[Ifaistos Limnou]]*. 2019. gada augustā viņš parakstīja līgumu ar Polijas līgas klubu Vloclavekas "Anvil". 2020. gada septembrī R. Freimanis parakstīja līgumu ar citu Polijas klubu Zelona Guras "Stelmet", kas spēlēja VTB līgā. 2021. gada 2. augustā viņš parakstīja līgumu ar citu VTB Vienotās līgas komandu *[[BC Nizhny Novgorod]]*. Pēc Krievijas iebrukuma Ukrainā 2022. gada februārī kopā ar ģimeni pameta Krieviju, atgriežoties caur Sanktpēterburgu un Narvu Igaunijā. Sezonu noslēdza Francijas otrajā līgā, *[[Élan Chalon]]* klubā.

2022. gada 4. jūlijā viņš parakstīja līgumu ar Polijas komandu Sopotas "Trefl". 2023. gada septembrī viņš atkal parakstīja līgumu ar Gaziantepas "Royal Halil", kas bija noslīdējusi uz Turcijas pēc spēka otro līgu, spēlējot šajā komandā jau otro sezonu pēc kārtas. 2025. gada februārī R. Freimanis pēc ilga pārtraukuma atgriezās spēlēt Latvijā, pievienojoties Latvijas-Igaunijas līgas klubam "Rīgas Zeļļi". Sezonu pabeidzis Rīgā, viņš karjeru turpināja ārzemēs un 2025. gada vasarā pārcēlās uz vienu no vadošajiem Kataras klubiem *[[Al-Rayyan (basketbols)|Al-Rayyan]]*.

### Karjera izlasē
Spēlējis visu vecumu Latvijas jaunatnes izlasēs. Pieaugušo Latvijas nacionālās izlases sastāvā debitējis . Tās sastāvā izcīnījis 13. vietu 2009. gada Eiropas čempionātā, 22. vietu 2011. gada Eiropas čempionātā., kā arī 11. vietu 2013. gada čempionātā un 8. vietu 2015. gada Eiropas čempionātā. Pirms tam pārstāvējis gan Latvijas U-16, gan U-18, gan U-20 izlases.

## Atsauces

## Ārējās saites

* FIBA Europe profils